CELEX: 62010CA0454
Language: bg
Date: 2011-11-17 00:00:00
Title: Дело C-454/10: Решение на Съда (втори състав) от 17 ноември 2011 г. (преюдициално запитване от Bundesfinanzhof — Германия) — Oliver Jestel/Hauptzollamt Aachen (Митнически кодекс на Общността — Член 202, параграф 3, второ тире — Възникване на митническо задължение вследствие на неправомерното въвеждане на стоки — Понятие за длъжник — Участие в неправомерното въвеждане на стоки — Лице, действало като посредник при сключването на договори за продажба, отнасящи се до стоки, въведени неправомерно)

28.1.2012   
            
            
               BG
            
            
               Официален вестник на Европейския съюз
            
            
               C 25/18
            
         
      Решение на Съда (втори състав) от 17 ноември 2011 г. (преюдициално запитване от Bundesfinanzhof — Германия) — Oliver Jestel/Hauptzollamt Aachen
      (Дело C-454/10) (1)
      
      (Митнически кодекс на Общността - Член 202, параграф 3, второ тире - Възникване на митническо задължение вследствие на неправомерното въвеждане на стоки - Понятие за длъжник - Участие в неправомерното въвеждане на стоки - Лице, действало като посредник при сключването на договори за продажба, отнасящи се до стоки, въведени неправомерно)
      (2012/C 25/29)
      Език на производството: немски
      
         Запитваща юрисдикция
      
      Bundesfinanzhof
      
         Страни в главното производство
      
      
         Ищец: Oliver Jestel
      
         Ответник: Hauptzollamt Aachen
      
         Предмет
      
      Преюдициално запитване — Bundesfinanzhof — Тълкуване на член 202, параграф 3, второ тире от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (ОВ L 302, стр. 1; Специално издание на български език, 2007 г., глава 2, том 5, стр. 58) — Възникване на митническо задължение вследствие на неправомерно въвеждане на стоки на митническата територия на Съюза — Лице, което посредничи при сключването на договори за покупко-продажба на стоки, въведени неправомерно на митническата територия на Съюза, без това лице да участва пряко в конкретното неправомерно въвеждане — Условия, при които това лице може да се разглежда като длъжник по митническото задължение
      
         Диспозитив
      
      Член 202, параграф 3, второ тире от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността трябва да се тълкува в смисъл, че за длъжник по митническото задължение, възникнало при неправомерното въвеждане на стоки на митническата територия на Съюза, трябва да се счита лицето, което, без да взема пряко участие в това въвеждане, е участвало в него в качеството на посредник при сключването на договори за продажба, отнасящи се до споменатите стоки, след като това лице е знаело или според обстоятелствата е трябвало да знае, че посоченото въвеждане е неправомерно, което запитващата юрисдикция има за задача да провери.
      
         (1)  ОВ C 317, 20.11.2010 г.